Oct 07,2018
20 వేల మంది ఉద్యోగులకు 'ఫోర్డ్‌' పొగ
వాషింగ్టన్‌: ప్రపంచ వ్యాప్తంగా సంక్షోభ ఛాయలు ముదురుతున్న వేళ అమెరికా ఆటో దిగ్గజం ఫోర్డ్‌ భారీగా ఉద్యోగులను తొలగించడానికి యోచిస్తోంది. కంపెనీ పున వ్యవస్థీకరణ ప్రణాళికల్లో భాగంగా ప్రపంచ వ్యాప్తంగా పని చేస్తున్న తమ సిబ్బందిలో వేల మందిని తొలగించనున్నామని ఫోర్డ్‌ అనధికారికంగా స్పష్టం చేసింది. ఈ కసరత్తు తొలి దశలో ఉందని తెలిపింది. తగు సమయంలో దీనిపై పూర్తి వివరాలు వెల్లడించనున్నామని పేర్కొంది. ప్రపంచ వ్యాప్తంగా పని చేస్తోన్న దాదాపు 20వేల మందిని ఫోర్డ్‌ తొలగించనున్నట్లు అమెరికా మీడియా వర్గాలు చెబుతున్నాయి. కంపెనీలో మొత్తంగా 2.02 లక్షల మంది పని చేస్తున్నారు.
మీ స్నేహితులకు రికమెండ్ చెయ్యండి